**A jó Márton királyfi**

Egyszer volt, hol nem volt, az Óperenciás tengeren is túl, ahol a kurta farkú malac túr, volt egyszer egy király. Annak a királynak volt három fia. A legnagyobbikat Péternek hívták, a középsőt Jancsinak hívták, a legkisebbet pedig Mártonnak hívták.

Egyik nap azt mondta a király, hogy annak adja a legszebbik királylányt, aki megöli a hétfejű sárkányt. Odamegy a király a legnagyobbik fiához és azt mondja, hogy menjen el a hétfejű sárkányhoz és ölje meg. Megy, mendegél Péter és meglát egy kis egeret. Azt mondta a kis egér: egy hete nem ettem, légy szíves adsz nekem egy kis hamuba sült pogácsát? Azt mondta erre Péter: soha. Azután felkelt Péter, mikor végre odaért a hétfejű sárkányhoz elkezdett harcolni. Hét nappal és hét éjjelen át harcolt mikor feladta.

Másnap Jancsihoz ment a király. Ugyanazt mondta, mint Péternek. Ment, mendegélt és odajött az egér, Jancsi azt mondta, hogy soha. Mikor végre odaért a hétfejű sárkányhoz, ő is hét nap és hét éjjel harcolt, ő is feladta.

Akkor a király azt mondta Mártonnak, hogy ő következik. Ment, mendegélt és odajő a kis egér. Megkérdezte tőle is, hogy ad-e neki hamuba sült pogácsát, és Márton azt mondta, jó szívvel. Miután adott neki ennivalót, azt mondta az egér: jó tett helyében jót várj! És adott neki folyadékot és azt mondta: ha leakarod győzni a sárkányt, idd ezt meg! Mikor odaért a sárkányhoz, megitta a folyadékot és egyből legyőzte a sárkányt.

Mikor hazament megtartották a lakodalmat. Máig is élnek, ha meg nem haltak.